stanford-oval/wikipedia huggingface dataset:
עונת 2014/2015 בסרייה א'
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | יובנטוס | 38 | 26 | 9 | 3 | 72 | 24 | 48 | 87 | זכייה בליגה ובגביע איטליה  העפלה לליגת האלופות |
| 2 | רומא | 38 | 19 | 13 | 6 | 54 | 31 | 23 | 70 | העפלה לליגת האלופות |
| 3 | לאציו | 38 | 21 | 6 | 11 | 71 | 38 | 33 | 69 | העפלה לליגת האלופות |
| 4 | פיורנטינה | 38 | 18 | 10 | 10 | 61 | 46 | 15 | 64 | העפלה לליגה האירופית |
| 5 | נאפולי | 38 | 18 | 9 | 11 | 70 | 54 | 16 | 63 | העפלה לליגה האירופית |
| 6 | גנואה | 38 | 16 | 11 | 11 | 62 | 47 | 15 | 59 |  |
| 7 | סמפדוריה | 38 | 13 | 17 | 8 | 48 | 42 | 6 | 56 | העפלה לליגה האירופית |
| 8 | אינטר | 38 | 14 | 13 | 11 | 59 | 48 | 11 | 55 |  |
| 9 | טורינו | 38 | 14 | 12 | 12 | 48 | 45 | 3 | 54 |  |
| 10 | מילאן | 38 | 13 | 13 | 12 | 56 | 50 | 6 | 52 |  |
| 11 | פלרמו | 38 | 12 | 13 | 13 | 53 | 55 | 2- | 49 |  |
| 12 | ססואולו | 38 | 12 | 13 | 13 | 49 | 57 | 8- | 49 |  |
| 13 | הלאס ורונה | 38 | 11 | 13 | 14 | 49 | 65 | 16- | 46 |  |
| 14 | קייבו ורונה | 38 | 10 | 13 | 15 | 28 | 41 | 13- | 43 |  |
| 15 | אמפולי | 38 | 8 | 18 | 12 | 46 | 52 | 6- | 42 |  |
| 16 | אודינזה | 38 | 10 | 11 | 17 | 43 | 56 | 13- | 41 |  |
| 17 | אטאלנטה | 38 | 7 | 16 | 15 | 38 | 57 | 19- | 37 |  |
| 18 | קליארי | 38 | 8 | 10 | 20 | 48 | 68 | 20- | 34 | ירדה ליגה |
| 19 | צ'זנה | 38 | 4 | 12 | 22 | 36 | 73 | 37- | 24 | ירדה ליגה |
| 20 | פארמה | 38 | 6 | 8 | 24 | 33 | 75 | 42- | 19 | ירדה ליגה |
↑  כתוצאה מבעיות תקציביות גנואה לא קיבלה אישור מאופ"א להשתתף בתחרויות אירופיות
↑  תוך הורדת 6 נקודות עקב אי-תשלום לשחקנים
כדורגלנים מצטיינים

מאורו איקרדי, שחקנה של אינטר ולוקה טונישחקנה של הלאס ורונה כבשו 22 שערים וזכו בתואר מלך השערים.
התאחדות הכדורגל האיטלקית העניקה פרס לכדורגלן השנה לקרלוס טבס (ארגנטינה ארגנטינה) שחקן של יובנטוס.
בנוסף לכך, נבחרה קבוצת השנה:
| עמדה | שחקן | מועדון | מס' הופעות ברשימה |
| --- | --- | --- | --- |
| שוער | איטליה ג'אנלואיג'י בופון | יובנטוס | 3 |
| מגן | איטליה מתאו דרמיאן | טורינו | 2 |
| מגן | איטליה לאונרדו בונוצ'י | יובנטוס | 1 |
| מגן | איטליה דניאלה רוגאני | אמפולי | 1 |
| מגן | איטליה ג'ורג'ו קייליני | יובנטוס | 2 |
| קשר | בלגיה ראג'ה ניינגולן | רומא | 1 |
| קשר | איטליה אנדראה פירלו | יובנטוס | 4 |
| קשר | צרפת פול פוגבה | יובנטוס | 2 |
| חלוץ | ארגנטינה מאורו איקרדי | אינטר | 1 |
| חלוץ | איטליה לוקה טוני | הלאס ורונה | 1 |
| חלוץ | ארגנטינה קרלוס טבס | יובנטוס | 2 |
עוצר נשימה (סדרת ספרים)

| --- | --- |

 מידע כללי
 מאת:  אליס אוזמן
 שפת המקור:  אנגלית 
 סוגה:  ספרות להט"ב, ספרות נוער, קומיקס, רומן גרפי,רומן.
 הוצאה
 הוצאה:  הוצאה עצמית דפוס: Hachette Children's Group
 תאריך הוצאה:  2016 (קומיקס מקורי) 2018 (מהדורה מודפסת – קיקסטארטר)
 מספר עמודים:  1643 (כרכים 1–5)
 הוצאה בעברית
 הוצאה:  כנרת זמורה דביר
 קישורים חיצוניים
 מסת"ב:  מסת"ב 978-1-62672-772-4
 
עוצר נשימה (באנגלית: Heartstopper, בתרגום חופשי: עוצר לבבות) היא סדרת רומנים גרפיים וקומיקסי רשת להט"ביים לנוער אשר נכתבה ואוירה על ידי הסופרת הבריטית אליס אוזמן. היא מגוללת את סיפוריהם של צ'ארלי ספרינג וניק נלסון, שני תלמידי תיכון הפוגשים זה את זה ומתאהבים. הסדרה היא עיבוד לספר הנובלה הקצר מאת אוזמן "Nick and Charlie", אשר יצא לאור ב-2015, כאשר הדמויות שבה נזכרות לראשונה כבר בספרה "Solitaire" שיצא לאור ב-2014.
על סדרת הספרים מבוססת סדרת טלוויזיה של נטפליקס באותו השם, אשר גם נכתבה על ידי אוזמן, ובה מגלמים קיט קונור וג'ו לוק את דמויותיהם של ניק וצ'ארלי, בהתאמה. הסדרה, בבימויו של יורוס לין, עלתה לשידור בשנת 2022 וזכתה לשבחי הביקורות, והוזמנו עבורה שתי עונות נוספות.
תקציר

הסדרה עוקבת אחר מערכת היחסים בין שני בנים, ניק נלסון וצ'ארלי ספרינג, ובתהפוכות שהם חווים בה. ניק, אחד משחקני הרוגבי הטובים בבית הספר טרוהם, מתיידד עם צ'ארלי, שכנו לשולחן בכיתה והומו בגלוי, אחד היחידים בבית הספר. מבחינת צ'ארלי הידידות מתפתחת למשהו נוסף מעבר לכך והוא מתאהב בניק, אבל הוא מנסה לשמור בסוד על כך מכיוון שהוא מאמין שניק סטרייט. עם זאת, באותו זמן ניק, המתמודד עם ההשלכות של מערכת יחסים קודמת שהייתה לו, מבין שגם הוא מאוהב בצ'ארלי ומגלה על היותו ביסקסואל. הבנים מעמיקים את מערכת היחסים ביניהם בטיול בית ספר לפריז, שלאחריו שניהם מוצאים את עצמם מתמודדים עם קשיים (ניק יוצא מהארון בפני משפחתו, צ'ארלי מתמודד עם הפרעת אכילה), עליהם הם יתגברו, בנוסף לתמיכה המשפחתית, גם תודות לאהבה שהם חשים אחד כלפי השני.
דמויות > ראשיות

צ'ארלס "צ'ארלי" ספרינג – תלמיד הומוסקסואל בכיתה י' המפתח רגשות רומנטיים לניק נלסון, ובהמשך מצטרף לנבחרת הרוגבי שלו הופך לבן זוגו. סובל מהפרעת אכילה ופגיעה עצמית וגם סבל מבריונות
ניקולס "ניק" נלסון – תלמיד כיתה י"א פופולרי, שחקן בקבוצת הרוגבי של בית הספר. במהלך הסיפור מגלה כי הוא ביסקסואל, ובהמשך יוצא עם צ'ארלי.
דמויות > משניות

טאו שו – חברו הטוב והמגונן של צ'ארלי, שלא מחבב את ניק ואת החברות שלו עם צ'ארלי. נמצא במערכת יחסים עם אל.
אל ארג'נט – חברה טובה של צ'ארלי, שיצאה מהארון כטרנסית ונמצאת במערכת יחסים עם טאו.
טארה ג'ונס – חברה טובה של ניק והשאר, אשר הופכת לאשת סודו כאשר החל לחקור את מיניותו. לסבית, ובת זוגה של דארסי.
דארסי אולסון – בת זוגה התומכת של טארה. חברה של שאר החבורה גם כן.
אלד לאסט – חבר טוב של צ'ארלי וטאו. מופנם, שקט וחכם (דמותו מופיעה גם בספר "Radio Silence" של אוזמן).
סהר זאהיד – החברה החדשה בחבורה, המתחילה את לימודיה בתיכון באותה כיתה עם ניק. (מוצגת בכרך 3)
דמויות > אחרות

ויקטוריה "טורי" ספרינג – אחותו הגדולה של צ'ארלי. המנסה להיות לצידו ולתמוך בו מהצד.
בנג'מין "בן" הופ – תלמיד בארון, בן זוגו לשעבר של צ'ארלי איתו ניהל מערכת יחסים רעילה בתחילת הסדרה וניצל אותו.
הארי גרין – ילד מקובל בבית הספר. בריון והומופוב, שמתנכל לצ'ארלי וניק ולחבורתם.
שרה נלסון – אמו של ניק. התגרשה מאביו הצרפתי של ניק, סטפן. דואגת לניק ותומכת בו.
אוליבר "אולי" ספרינג – אחיו הקטן של צ'ארלי וטורי ספרינג.
ג'יין ספרינג – אמו של צ'ארלי.
ג'וליו ספרינג – אביו של צ'ארלי.
דייוויד נלסון – אחיו הבכור של ניק. מסרב לקבל את מיניותו של ניק ורואה בה רק "שלב". (מוצג בכרך 3)
נלי נלסון – כלבתו הראשונה של ניק, מגזע בורדר קולי.
הנרי נלסון – כלבו השני של ניק, מגזע פאג. (מוצג בכרך 4)
הוצאה

דמויותיהם של ניק נלסון וצ'ארלי ספרינג הופיעו לראשונה בנובלה "Solitaire" של אוזמן משנת 2014, כדמויות משנה. אוזמן סיפרה כי היא "התאהבה" בדמויות בעת שכתבה את "Solitaire", והחליטה כי עליה לספר את הסיפור שלהן. בתחילה היא תכננה לכתוב רומן, אך לבסוף הבינה כי סיפורן של הדמויות זקוק למבנה אפיזודי, וכי פורמט של קומיקס רשת או רומן גרפי יהיה מתאים יותר לשם כך.
אוזמן החלה לפרסם את "עוצר נשימה" כקומיקס רשת באתרים טאמבלר וטאפאס (אנ') בספטמבר 2016. הרומן זכה למספר רב של קוראים, ואוזמן החליטה לפרסם בעצמה מספר מוגבל של עותקים מודפסים של שני הפרקים הראשונים. ב-20 ביוני 2018 היא השיקה קמפיין קיקסטארטר כדי לממן את ההוצאה לאור של הרומן, ותוך שעתיים בלבד הגיעה לסכום היעד. באוקטובר 2018, קבוצת הוצאת הספרים הצרפתית Hachette Children's Group רכשה את זכויות הפרסום של שני הכרכים הראשונים של הרומן. בינואר 2019, היא רכשה גם הזכויות של הכרכים השלישי והרביעי של הרומן. הכרך הראשון יצא לאור ב-7 בפברואר 2019, ואחריו הכרך השני ב-11 ביולי. הכרכים השלישי והרביעי יצאו לאור ב-6 בפברואר 2020 וב-6 במאי 2021, בהתאמה. הכרך החמישי עתיד לצאת לאור ב-9 בנובמבר 2023, וכן נודע כי יצא לסדרה כרך שישי ואחרון.
כמו כן, באוגוסט 2019 החלה אוזמן לפרסם את הסדרה באתרי קומיקס כדוגמת Webtoon. בנוסף, ב-11 ביוני 2020 יצא לאור ספר צביעה של סדרת הספרים, וב-13 באוקטובר 2022 יצא לאור "The Heartstopper Yearbook", על ידי Hachette ו-Graphix (אנ'), מו"ל השייך ל-Scholastic (אנ').
הספרים > כרכי הסדרה

| מספר | כותרת | פרקים מקבילים בגרסה המקורית | תאריך הוצאה לאור | מו"ל | מסת"ב |
| --- | --- | --- | --- | --- | --- |
| 1 | כרך ראשון (Volume 1) | 1–2 | 7 בפברואר 2019 | Hachette Children's Group (אנ') | ISBN 1-444-96893-9 |
| בכרך זה, צ'ארלי וניק נפגשים בפעם הראשונה ובסופו של דבר מתיידדים. | בכרך זה, צ'ארלי וניק נפגשים בפעם הראשונה ובסופו של דבר מתיידדים. | בכרך זה, צ'ארלי וניק נפגשים בפעם הראשונה ובסופו של דבר מתיידדים. | בכרך זה, צ'ארלי וניק נפגשים בפעם הראשונה ובסופו של דבר מתיידדים. | Hachette Children's Group (אנ') |  |
| 2 | כרך שני (Volume 2) | 3 | 11 ביולי 2019 | Hachette Children's Group (אנ') | ISBN 1-444-95140-8 |
| בכרך זה, ניק מתחיל להתאהב בצ'ארלי ומטיל ספק בזהות המינית שלו. | בכרך זה, ניק מתחיל להתאהב בצ'ארלי ומטיל ספק בזהות המינית שלו. | בכרך זה, ניק מתחיל להתאהב בצ'ארלי ומטיל ספק בזהות המינית שלו. | בכרך זה, ניק מתחיל להתאהב בצ'ארלי ומטיל ספק בזהות המינית שלו. | Hachette Children's Group (אנ') |  |
| 3 | כרך שלישי (Volume 3) | 4 | 6 בפברואר 2020 | Hachette Children's Group (אנ') | ISBN 1-444-95277-3 |
| בכרך זה, ניק וצ'ארלי, כיום זוג, חייבים לנווט את דרכם באתגרים הראשונים של מערכת היחסים שלהם ובעיותיהם האישיות, כמו גם עם טיול בית ספר לפריז. | בכרך זה, ניק וצ'ארלי, כיום זוג, חייבים לנווט את דרכם באתגרים הראשונים של מערכת היחסים שלהם ובעיותיהם האישיות, כמו גם עם טיול בית ספר לפריז. | בכרך זה, ניק וצ'ארלי, כיום זוג, חייבים לנווט את דרכם באתגרים הראשונים של מערכת היחסים שלהם ובעיותיהם האישיות, כמו גם עם טיול בית ספר לפריז. | בכרך זה, ניק וצ'ארלי, כיום זוג, חייבים לנווט את דרכם באתגרים הראשונים של מערכת היחסים שלהם ובעיותיהם האישיות, כמו גם עם טיול בית ספר לפריז. | Hachette Children's Group (אנ') |  |
| 4 | כרך רביעי (Volume 4) | 5–6 | 6 במאי 2021 | Hachette Children's Group (אנ') | ISBN 1-444-95279-X |
| בכרך זה, ניק מתכונן לצאת מהארון מול אביו בזמן שצ'ארלי נלחם בהפרעת אכילה. | בכרך זה, ניק מתכונן לצאת מהארון מול אביו בזמן שצ'ארלי נלחם בהפרעת אכילה. | בכרך זה, ניק מתכונן לצאת מהארון מול אביו בזמן שצ'ארלי נלחם בהפרעת אכילה. | בכרך זה, ניק מתכונן לצאת מהארון מול אביו בזמן שצ'ארלי נלחם בהפרעת אכילה. | Hachette Children's Group (אנ') |  |
| 5 | כרך חמישי (Volume 5) | TBA | 9 בנובמבר 2023 | Hachette Children's Group (אנ') | TBA |
| 6 | כרך שישי (Volume 6) | TBA | TBA | Hachette Children's Group (אנ') | TBA |
הספרים > ספרים מוספים

| כותרת | תאריך הוצאה לאור | מו"ל | מסת"ב |
| --- | --- | --- | --- |
| The Heartstopper Colouring Book | 11 ביוני 2020 | Hachette Children's Group | ISBN 1-444-95877-1 |
| The Heartstopper Yearbook | 13 באוקטובר 2022 | Hachette Children's Group | ISBN 1-444-96839-4 |
עיבוד טלוויזיוני

זכויות העיבוד הטלוויזיוניות של סדרת הרומנים נרכשו על ידי חברת "See-Saw Films" ביולי 2019. בינואר 2021, נטפליקס נתנה אור ירוק להפקת סדרה בת שמונה פרקים, בכתיבתה של אוזמן ובכיכובם של השחקנים ג'ו לוק וקיט קונור כצ'ארלי וניק. הסדרה עלתה לשידור ב-22 באפריל 2022, וזכתה לאחוזי צפייה גבוהים ולשבחי הביקורות, וכן זכתה בפרסים רבים.עונתה השלישית של הסדרה תצא בנטפליקס ב-3 באוקטובר.
במקביל ליציאת הסדרה, ב-28 באפריל 2022 פורסמה מהדורה מיוחדת של הכרך הראשון של הרומן, בהוצאה מחודשת, עם כריכה חדשה שעליה דמויותיהם של לוק וקונור כצ'ארלי וניק המדמים את הכריכה המאוירת המקורית, וכן קטע מתוך תסריט הסדרה. בעקבות הפופולריות של סדרת הטלוויזיה, סדרת הספרים הייתה לנמכרת ביותר בממלכה המאוחדת בקטגוריית ספרי הילדים.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | רומן גרפי/אנתולוגיה הטוב ביותר | עוצר נשימה, כרך חמישי | מועמדות |  |
עסק שחור

~עסק שחור (לעיתים מכונה גם העייסק) הייתה תוכנית היפ-הופ ומוזיקה שחורה בתחנת הרדיו גלגלצ. התוכנית שודרה באופן שבועי בימי חמישי בחצות ברציפות מ-1996 ועד 2007 ומגישיה נודעו בסגנון ההומור הפרוע שלהם. למרות שהתוכנית לא הייתה תוכנית הרדיו הראשונה שעסקה באופן בלעדי במוזיקה שחורה והיפ הופ (קדמה לה תוכניתו של מומי לוי בתחנת הרדיו 88FM), היא הייתה פופולרית מאוד, בין השאר עקב סגנונה הייחודי. את התוכנית הנחו בתחילה לירון תאני ואייל פרידמן, ובהמשך גורי אלפי החליף את פרידמן.
על התוכנית

התוכנית החלה בשידוריה ב-1996. אייל פרידמן, אז חייל צעיר בתחנת גלגלצ, חבר ללירון תאני, שדר ו-DJ והשניים החלו לשדר תוכנית היפ הופ שבועית. השם שנבחר לתוכנית, "עסק שחור", הוא שמו של שיר מאלבום ההיפ הופ הישראלי הראשון, "חומוס מטמטם" (בביצועו של נייג'ל האדמו"ר). שני השדרים הצעירים גם הצמידו לעצמם כינויים בזמן שידור התוכנית - אייל פרידמן כונה "קוואמי דה לה פוקס" ואילו לירון תאני כונה "דון ג'חנון" (עקב מוצאו התימני).
התוכנית התבלטה בתחנת הרדיו המונוליטית, הן בגלל תכניה המוזיקליים והן בגלל סגנון ההגשה הייחודי של מנחיה אשר שילב מוזיקה, סגנון הגשה הומוריסטי רווי בדיחות, אלכוהול, השמעה של תחנות רדיו המשדרות במקביל, ראיונות עם כוכבי היפ הופ ושירים היתוליים. מרבית כוכבי היפ הופ בארץ זכו לחשיפה ראשונה בתוכנית, ביניהם סאבלימינל והצל, הדג נחש, כלא שש, שאקה בלאקה זולו, השבט, הארכיון, סגול 59 ועוד רבים אחרים. רבים בקהילת ההיפ הופ העברי רואים בה את אחת מהסיבות המרכזיות להצלחתו של הז'אנר בארץ.
בשנת 2000 עזב פרידמן את התוכנית על מנת להקדיש את זמנו לפרויקט היפ הופ משלו, בויאקה, יחד עם נמרוד רשף וקוטג'. ביקורת נשמעה על התוכנית אשר קידמה בגלוי את בויאקה למרות עזיבתו של פרידמן. זמן קצר לאחר מכן, הפרויקט נחל כישלון ופרידמן חזר לתוכנית, אך ב-2004 עזב אותה שוב על מנת לעבוד על אלבום הסולו שלו, "כולם יודעים את התשובות". את מקומו תפס הקומיקאי וחבר להקת פאנקנשטיין לשעבר, גורי אלפי. ב-2007 בעקבות מעברו של לירון תאני למנהל התוכניות של רדיו תל אביב עזב תאני את גלגלצ וב-20 בספטמבר 2007 שודרה התוכנית האחרונה, שנמשכה 4 שעות ובה התארחו אמנים רבים שהתארחו בה בעבר.
עונת 2014/2015 בליגת כדורגל נשים שנייה

| --- | --- |
ליגת כדורגל נשים שנייה
 תקופת התחרות:  4 בנובמבר 2014 – 15 במאי 2015 (193 ימים)
 מספר משחקים:  39
 מספר שערים:  232 (5.95 בממוצע למשחק)
 מלכת השערים:  קארין פרץ (מכבי באר שבע) – 14 שערים
 → 2013/20142015/2016 ←
עונת 2014/2015 בליגת נשים שנייה הייתה העונה ה-6 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-4 בנובמבר 2014 והסתיימה ב-15 במאי 2015. לעונה זו נרשמו 5 קבוצות בלבד.
מכבי באר שבע שנשרה מליגת נשים ראשונה הצטרפה לליגה. מ.ס. כפר יאסיף ששיחקה בעונה הקודמת התפרקה ולא השתתפה בליגה.
בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.
מכבי באר שבע סיימה ראשונה ועלתה לליגת נשים ראשונה.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי באר שבע | 16 | 14 | 1 | 1 | 68 | 10 | 58 | 43 | העפילה לליגה הראשונה |
| 2 | בנות נתניה | 16 | 13 | 1 | 2 | 79 | 12 | 67 | 40 |  |
| 3 | מכבי כפר סבא | 16 | 7 | 1 | 8 | 48 | 51 | 3- | 22 |  |
| 4 | הפועל באר שבע | 16 | 2 | 1 | 13 | 18 | 76 | 58- | 7 |  |
| 5 | בנות אילת | 16 | 2 | 0 | 14 | 19 | 83 | 64- | 6 |  |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל קארין פרץ | מכבי באר שבע | 14 |
| 2 | ישראל נופר פוניס | בנות נתניה | 13 |
| 2 | ישראל שקד אלימלך | מכבי כפר סבא | 13 |
| 4 | ישראל טלי סטולוביצקי | בנות אילת | 12 |
| 4 | ישראל רלי פלוס | מכבי באר שבע | 12 |
ראו גם

גביע המדינה בכדורגל נשים 2014/2015
פונקציית פטרסון

פונקציית פטרסון היא תבנית המשמשת לפתרון בעיית הפאזה בקריסטלוגרפיה באמצעות קרני רנטגן. את התבנית הציע ארתור לינדו פטרסון ב-1934.
פונקציית פטרסון של סריג  \ \Lambda  היא הסכום האינסופי
 \,P(u,v,w)=\sum \limits _{h,k,l}\left|F_{hkl}\right|^{2}\;e^{-2\pi i(hu+kv+lw)}, כאשר  \ F_{hkl} הם קבועי הפיזור (למשל, בסריג קובייתי,  \ F_{hkl}=1+(-1)^{h+k+l}), ו- u, v, w הם משתנים ממשיים. הפונקציה הזו היא למעשה טרנספורם פורייה של עוצמות הפיזור של קרן, ולא של קבועי המבנה. פונקציית פטרסון מתקבלת מקונבולוציה של צפיפות האלקטרונים, עם הפונקציה ההפוכה:  \,P({\vec {u}})=\rho ({\vec {r}})*\rho (-{\vec {r}}); זוהי הקורלציה העצמית של צפיפות האלקטרונים.
כאשר הסריג אינו ידוע, אפשר לאמוד את פונקציית פטרסון שלו מתוך עוצמות ההחזרים של קרניים בכיוונים שונים, גם בלי לחשב את הפאזות. בעקרון, אפשר להשתמש בשיטה זו כדי לקבוע את מבנה הסריג. פונקציית הקורלציה העצמית מתאימה להתפלגות המרחקים הווקטוריים בין האטומים בסריג, ולכן בסריג שיש לו N אטומים בכל תא יחידה, יהיו לפונקציה באופן טיפוסי  \ N(N-1) שיאים. בגלל השגיאות הבלתי-נמנעות במדידת העוצמות, והקושי המתמטי בשחזור מיקומם של האטומים מתוך וקטורי המרחק, נדיר שהטכניקה הזו משמשת לפענוח המבנה של סריגים, למעט הפשוטים ביותר.
| --- | --- |
בקרת זהויות :  LCCN: sh87000527
פסלטר רמסי

עמודים 17b ו-18a מתוך פסלטר רמסי.
פסלטר רמסי או פסלטר רמזי (באנגלית: Ramsey Psalter) הוא כתב יד מאויר, של ספר תהילים שנכתב במאה ה-10. כתב היד הוא ספר תפילה נוצרי מסוג פסלטר המכיל את כל ספר התהילים, וכן תפילות נוספות. כתב היד נכתב, ככל הנראה, בין השנים 980 - 1000.
על פי סיגנונו, כתב היד נכתב בוינצ'סטר שבאנגליה וככל הנראה הוזמן על ידי מנזר רמסי - מנזר בנדיקטיני בעיר רמסי (ייתכן שעבור ראש המנזר אוסוולד מווסטר), וזאת מאחר שההקדשה של כתב היד היא לבנדיקטוס הקדוש, ובמהלך המאה העשירית מסדר רמסי היה המסדר היחיד באנגליה המוקדש לקדוש נוצרי זה.
האיורים בכתב היד הושפעו מאיורים אירופאים של התקופה, ובעיקר מסגנון האיורים המופיע בפסלטר אוטרכט, עם שימוש רב בשריגים שהיו נפוצים בעיטורים באותה תקופה. בכתב היד האותיות הראשונות של הפרקים מעוטרות, נוהג המופיע לראשונה בשפה האנגלית בפסלטר זה.
כתב היד היווה מקור השראה לאדוארד ג'ונסטון לעיצוב הקליגרפיה המודרנית של השפה האנגלית.
הערות שוליים

↑  פסלטר רמסי מכונה לעיתים גם פסלטר וינצ'סטר אולם יש להבדיל בינו לבין פסלטר וינצ'סטר מהמאה ה-12.
↑  על פי השערה זו, יש לקבוע כי כתב היד נכתב קודם שנת 992, אז מת אוסוולד.
↑  Psalm 109
פונקציית קרמייקל

פונקציית קרמייקל λ לעומת פונקציית אוילר φ עבור 1 ≤ n ≤ 1000
פונקציית קרמייקל, המסומנת ב-λ(n), נותנת את הסדר של חבורת הכפל של המספרים השלמים מ-1 עד n-1 ביחס לחיבור מודולו n. במילים אחרות, היא נותנת את מספר המספרים השלמים הקטנים מ-n שחופפים ל-1 מודולו n.
פונקציית קרמייקל קשורה קשר הדוק לפונקציית אוילר, המסומנת ב-φ(n), נותנת את מספר המספרים השלמים הקטנים מ-n שחופפים ל-1 מודולו n. ההבדל בין שתי הפונקציות הוא שפונקציית אוילר סופרת רק מספרים זרים ל-n, בעוד שפונקציית קרמייקל סופרת את כל המספרים הקטנים מ-n שחופפים ל-1 מודולו n.
הטבלה הבאה מציגה את 36 הערכים הראשונים של פונקציית קרמייקל λ ופונקציית אוילר φ. ערכים שונים מודגשים. רשימה של מספרים אלו זמינה ב-OEIS: A033949.
| n | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| λ(n) | 1 | 1 | 2 | 2 | 4 | 2 | 6 | 2 | 6 | 4 | 10 | 2 | 12 | 6 | 4 | 4 | 16 | 6 | 18 | 4 | 6 | 10 | 22 | 2 | 20 | 12 | 18 | 6 | 28 | 4 | 30 | 8 | 10 | 16 | 12 | 6 |
| φ(n) | 1 | 1 | 2 | 2 | 4 | 2 | 6 | 4 | 6 | 4 | 10 | 4 | 12 | 6 | 8 | 8 | 16 | 6 | 18 | 8 | 12 | 10 | 22 | 8 | 20 | 12 | 18 | 12 | 28 | 8 | 30 | 16 | 20 | 16 | 24 | 12 |
פונקציית קיטום

הגרף של פונקציית Trunc
פונקציית קיטום במדעי המחשב מוכרת בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים.
עמית עמל

| --- | --- |

אין תמונה חופשית
 בית ספר תיכון
 על שם:  יוברט האמפרי 
 תקופת הפעילות:  תשל"ו 1977 – הווה
 שכבות לימוד:  ז'-י"ד
 מספר כיתות:  60
 בעלי תפקידים
 מנהלת:  יפה ליבה
 באחריות:  ראשון לציון
 סגל:  173 מורים
 מיקום
 מיקום:  "משולש ז'בוטינסקי", ראשון לציון
 מדינה:  ישראל ישראל
 קואורדינטות:  31°58′15″N 34°47′34″E﻿ / ﻿31.970777777778°N 34.792777777778°E﻿ / 31.970777777778; 34.792777777778
 makifgimel-heamit
  מפת מיקום  מפה דינמית   (למפת גוש דן מוגדלת) עמית עמל(למפת גוש דן רגילה) עמית עמל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמית עמל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמית עמל  he עמית עמלhe עמית עמלמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
תיכון קריית חינוך "העמית" מקיף ג' (לשעבר, "עמית עמל") ע"ש יוברט האמפרי, הוא בית־ספר תיכון עירוני בראשון לציון, הכולל גם מכללה.
בית הספר ממוקם במתחם "משולש ז'בוטינסקי" בין הרחובות מנחם בגין, המתנדבים, הבריגדה היהודית ודוד בן-גוריון סמוך לרובע "בנות חיל". קריית החינוך "העמית" הוא מתחם חינוכי הכולל את החטיבה העליונה וחטיבת־הביניים "אחרון הבילויים" ואת מכללת "העמית".
היסטוריה

"העמית" הוקם על ידי רשת עמל בשנת 1977 והיה בית־הספר התיכון המקצועי הראשון בראשון לציון. בימינו נמצאת קריית החינוך בבעלות עיריית ראשון לציון.
מנהלו הראשון של בית־הספר, אשר גם ייסד אותו, היה צבי כבודי, מורה לשרטוט במקצועו ולשעבר מנהל תיכון "עמל" בצפת. הוא כיהן בתפקיד עד שנת 1982.
מחליפו בתפקיד היה ד"ר שמעון שיבר, מורה להיסטוריה במקצועו, אשר שימש גם מנהל מרחב הצפון של אגף־החינוך בראשון לציון באותה התקופה.
בשנת 2012, לאחר פרישתו של שיבר בעקבות עבירות־מין בהן הורשע, מונתה אטי אדר, בעלת תואר שני בכימיה, לכהן בתפקיד מנהלת קריית החינוך.
החל משנת 2017 מונתה לתפקיד יפה ליבה, בעלת תואר שני בספרות עברית והשוואות מאוניברסיטת ירושלים, בעבר מורה לספרות.
בחטיבה העליונה מתקיימות מגמות על־אזוריות:
אדריכלות (יש אפשרות להמשך מסלול בכיתות י"ג וי"ד במכללה)
יחסים בינלאומיים
ספורט כדוריד - בנים + בנות
משפטים
מדעי המחשב
נבחרת־הכדוריד של בית-הספר זכתה פעמיים באליפות־העולם לבתי־ספר תיכוניים ועשרות פעמים באליפות הארץ ובגביע הארץ לתיכונים. הכדוריד מהווה מרכיב מרכזי בהווי בית־הספר. במסגרת הלימודים המעשיים התלמידים עוברים קורס מדריכים וזכאים לתעודת מדריך מטעם בית הספר להסמכת מדריכים ומאמנים בספורט של המכללה האקדמית וינגייט. ניתנת הכרה אקדמאית ללימודי המשך לבוגרי המגמה.
במכללת "העמית" ניתן ללמוד לתואר הנדסאי לבוגרי כיתות י"ב במסגרת לימודי המשך בעתודה הטכנולוגית במקצועות אלקטרוניקה ואדריכלות (כיתות י"ג וי"ד). הלומדים במגמות לאדריכלות ולאלקטרוניקה יכולים להמשיך את לימודיהם לאחר 12 שנות־לימוד לשנתיים נוספות במכללה הממוקמת בבית־הספר, בכיתות י"ג וי"ד, בהן לומדים לתעודת־הנדסאי.
היסטוריה > מבנים

בניין "אחרון הבילויים": כיתות ז' – ט'
בניין ראשי: כיתות י' – י"א
בניין־משנה: כיתות י"ב
מרכז טכנולוגי עיוני: כיתות י"ג – י"ד
מנהלי בית־הספר

| שם | מקצוע־לימוד | תחילת הכהונה | סיום הכהונה | הערות |
| --- | --- | --- | --- | --- |
| צבי כבודי | שרטוט | 1 בספטמבר 1977 | 20 ביוני 1982 | מייסד בית־הספר |
| ד"ר שמעון שיבר (כהונה ראשונה) | היסטוריה | 1 בספטמבר 1982 | 20 ביוני 1995 |  |
| רונית גרומן | ביולוגיה | 1 בספטמבר 1995 | 20 ביוני 1996 | ממלאת־מקום |
| ד"ר שמעון שיבר (כהונה שנייה) | היסטוריה | 1 בספטמבר 1996 | 20 ביוני 2012 |  |
| אטי אדר | כימיה | 27 באוגוסט 2012 | 10 באוקטובר 2017 |  |
| יפה ליבה | ספרות | 11 באוקטובר 2017 |  |  |
ראו גם

רשימת בוגרי ובוגרות בית הספר
הערות שוליים

↑  גל לוינסון, לא סוגר את השיבר, באתר mynet (כפי שנשמר בארכיון האינטרנט), 5 במרץ 2009
↑  אלי סניור, מנהל התיכון שהודה בעבירות מין - רק לשנת מאסר, באתר ynet, 30 באוגוסט 2010